CELEX: 32008D0291
Language: mt
Date: 2008-03-18 00:00:00
Title: 2008/291/KE: Deċiżjoni tal-Kummissjoni tat- 18 ta’ Marzu 2008 li temenda d-Deċiżjoni 2004/452/KE li tistipula lista ta’ istituzzjonijiet li r-riċerkaturi tagħhom jista' jkollhom aċċess għal data kunfidenzjali għal għanijiet xjentifiċi (notifikata taħt id-dokument numru C(2008) 1005) Test b’relevanza għaż-ŻEE

10.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 98/11
            
         DEĊIŻJONI TAL-KUMMISSJONI
   tat-18 ta’ Marzu 2008
   li temenda d-Deċiżjoni 2004/452/KE li tistipula lista ta’ istituzzjonijiet li r-riċerkaturi tagħhom jista' jkollhom aċċess għal data kunfidenzjali għal għanijiet xjentifiċi
   (notifikata taħt id-dokument numru C(2008) 1005)
   (Test b’relevanza għaż-ŻEE)
   (2008/291/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 322/97 tas-17 ta’ Frar 1997 dwar l-istatistika Komunitarja (1), u b'mod partikolari l-Artikolu 20(1) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 831/2002 tas-17 ta’ Mejju 2002 li jimplimenta r-Regolament tal-Kunsill (KE) Nru 322/97 dwar l-Istatisika tal-Komunità, rigward fakoltà ta’ użu ta’ data kunfidenzjali għal skopijiet xjentifiċi (2), biex wieħed ikun jista' jasal għal konklużjonijiet ta’ statistika għal skopijiet xjentifiċi, jistabbilixxi l-kundizzjonijiet li taħthom jista’ jingħata aċċess għal data kunfidenzjali mgħoddija lill-awtorità tal-Komunità kif ukoll ir-regoli ta’ kooperazzjoni bejn l-awtoritajiet tal-Komunità u l-awtoritajiet nazzjonali ħalli jiġi ffaċilitat dan l-aċċess.
            
         
               (2)
            
            
               Id-Deċiżjoni tal-Kummissjoni 2004/452/KE (3) stabbiliet lista ta’ istituzzjonijiet li r-riċerkaturi tagħhom jistgħu jkollhom aċċess għal data kunfidenzjali għal għanijiet xjentifiċi.
            
         
               (3)
            
            
               Id-Direttorat għar-Riċerka, l-Istudji u l-Istatistika (Direction de l'Animation de la Recherche, des Études et des Statistiques – DARES) fil-Ministeru tax-Xogħol, Relazzjonijiet tax-Xogħol u Solidarjetà, Pariġi, Franza, ir-Research Foundation of State University of New York (RFSUNY), Albany, fl-Istati Uniti u ċ-Ċentru Finlandiż għall-Pensjonijiet, (Eläketurvakeskus – ETK), il-Finlandja, għandhom jitqiesu bħala korpi li jissodisfaw il-kondizzjonijiet rekwiżiti u għalhekk għandhom jiżdiedu mal-lista ta’ aġenżiji, organizzazzjonijiet u istituzzjonijiet imsemmija fl-Artikolu 3(1)(e) tar-Regolament (KE) Nru 831/2002.
            
         
               (4)
            
            
               Il-miżuri previsti f'din id-Deċiżjoni huma skond l-opinjoni tal-Kumitat dwar il-Kunfidenzjalità ta’ l-Istatistika,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2004/452/KE jinbidel bit-test stipulat fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 18 ta’ Marzu 2008.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 52, 22.2.1997, p. 1. Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 133, 18.5.2002, p. 7. Ir-Regolament kif l-aħħar emendat bir-Regolament (KE) Nru 1000/2007 (ĠU L 226, 30.8.2007, p. 7).
   
      (3)  ĠU L 156, 30.4.2004, p. 1. Id-Deċiżjoni kif emendata mid-Deċiżjoni 2008/52/KE (ĠU L 13, 16.1.2008, p. 29).
   
      ANNESS
      
         
            “ANNESS
            ISTITUZZJONIJIET LI R-RIĊERKATURI TAGĦHOM JISTA’ JKOLLHOM AĊĊESS GĦAL DATA KUNFIDENZJALI GĦAL SKOPIJIET XJENTIFIĊI
            Il-Bank Ċentrali Ewropew
            Il-Bank Ċentrali Spanjol
            Il-Bank Ċentrali Taljan
            University of Cornell (l-Istat ta’ New York, l-Istati Uniti ta’ l-Amerika)
            Department of Political Science, Baruch College, New York City (l-Istat ta’ New York, l-Istati Uniti ta’ l-Amerika)
            Il-Bank Ċentrali Ġermaniż
            L-Unità ta’ l-Analiżi ta’ l-Impjiegi, id-Direttorat Ġenerali għall-Impjiegi, l-Affarijiet Soċjali u l-Opportunitajiet Indaqs tal-Kummissjoni Ewropea
            L-Università ta’ Tel Aviv (Iżrael)
            Il-Bank Dinji
            Center of Health and Wellbeing (CHW) Woodrow Wilson School of Public and International Affairs at Princeton University, New Jersey, fl-Istati Uniti ta’ l-Amerika
            The University of Chicago (UofC), Illinois, fl-Istati Uniti ta’ l-Amerika
            L-Organizzazzjoni għal Kooperazzjoni u Żvilupp Ekonomiku (OECD)
            Family and Labour Studies Division of Statistics Canada, Ottawa, Ontario, il-Kanada
            L-Unità ta’ l-Ekonometrika u l-Appoġġ Statistiku Kontra l-Frodi (ESAF), id-Direttorat Ġenerali għaċ-Ċentru Konġunt ta’ Riċerka tal-Kummissjoni Ewropea
            L-Unità ta’ l-Appoġġ liż-Żona Ewropea ta’ Riċerka (SERA – Support to the European Research Area), id-Direttorat Ġenerali, iċ-Ċentru Konġunt ta’ Riċerka tal-Kummissjoni Ewropea
            Canada Research Chair School of Social Science Atkinson Faculty of Liberal and Professional Studies at York University, f'Ontario, il-Kanada
            University of Illinois f'Chicago (UIC), Chicago, l-Istati Uniti ta’ l-Amerika
            Rady School of Management fil-University of California, San Diego, l-Istati Uniti ta’ l-Amerika
            Id-Direttorat għar-Riċerka, l-Istudji u l-Istatistika (Direction de l'Animation de la Recherche, des Études et des Statistiques - DARES) fil-Ministeru tax-Xogħol, ir-Relazzjonijiet mal-Ħaddiema u s-Solidarjetà, Pariġi, Franza
            The Research Foundation of State University of New York (RFSUNY), Albany, l-Istati Uniti ta’ l-Amerika
            Iċ-Ċentru Finlandiż għall-Pensjonijiet, (Eläketurvakeskus – ETK), il-Finlandja”